**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 19-12-2024

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Η λειτουργία των καταστημάτων εστίασης στη ζώνη του λιμανιού κατά τη χειμερινή περίοδο, αποτέλεσε αντικείμενο συζήτησης με τους επιχειρηματίες, σε σημερινή συνάντηση που συγκάλεσε ο Δήμαρχος Θεοδόσης Νικηταράς.

Στην συνάντηση συμμετείχαν επίσης, ο Πρόεδρος της Δημοτικής Κοινότητας Κω Σάκης Χατζηπέτρος και ο Πρόεδρος του ΣΕΠΕ Κω Γιώργος Σεγραίδος.

Ο Θεοδόσης Νικηταράς σημείωσε ότι «…αποτελεί ευθύνη όλων, το στολίδι του λιμανιού να αποκτήσει εμπορική ζωή και το χειμώνα. Κάλεσε τους επιχειρηματίες να ανταποδώσουν στην τοπική κοινωνία την στήριξη της, ενώ τόνισε ότι, δήμος και επιχειρηματίες, με κοινά βήματα, μπορούν να οργανώσουν το ζωντάνεμα του λιμανιού από την επόμενη χρονιά.»

Για σημαντική πρωτοβουλία της δημοτικής αρχής έκαναν λόγο οι επιχειρηματίες, περιγράφοντας παράλληλα τα προβλήματα βιωσιμότητας που αντιμετωπίζουν οι επιχειρήσεις τους.

Δήλωσαν τη διάθεση τους να προσπαθήσουν, μαζί με το δήμο, να βρούνε κοινή συνισταμένη, ώστε να λάβει σάρκα και οστά το εγχείρημα, με την δέσμευση εκ νέου συζήτησης των θεμάτων που προκύπτουν σε επόμενη συνάντηση.

Γραφείο Τύπου